Na osnovu člana 23. Zakona o ministarstvima i drugim organima uprave Tuzlanskog kantona - prečišćen tekst („Službene novine Tuzlanskog kantona“, br. 10/18, 5/24 i i 10/25) i člana 11. stav (1) Odluke o utvrđivanju uslova, kriterija i postupaka za raspodjelu sredstava sa potrošačke jedinice 32010004-Podrška mladima u 2026. godini broj: 02/1-30-20497-1/26 od 14.07.2026. godine, Ministarstvo za kulturu, sport i mlade Tuzlanskog kantona raspisuje

JAVNI POZIV
za odabir korisnika sredstava sa potrošačke jedinice 32010004-
Podrška mladima u 2026. godini za projekte omladinskih 
udruženja i projekte udruženja i fondacija 

I
PREDMET JAVNOG POZIVA

Predmet Javnog poziva je prikupljanje prijava za odabir korisnika sredstava utvrđenih u Budžetu Tuzlanskog kantona za 2026. godinu, sa potrošačke jedinice 32010004-Podrška mladima u ukupnom iznosu od 110.000,00 KM (slovima: stotinudeset i 00/100 konvertibilnih maraka) koji se odnosi na:
1. finansiranje i sufinansiranje projekata omladinskih udruženja,
2. finansiranje i sufinansiranje projekata udruženja i fondacija koji proizilaze iz Strategije razvoja Tuzlanskog kantona 2021-2027. godine i koji su usmjereni na rad sa mladima u smislu člana 8. Zakon o mladima („Službene novine Federacije BiH“, broj: 36/10, u daljem tekstu: Zakon o mladima).

II
FINANSIRANJE I SUFINANSIRANJE PROJEKATA 
OMLADINSKIH UDRUŽENJA

1.  Namjena sredstava 
Sredstva se dodjeljuju za finansiranje i sufinansiranje projekata omladinskih udruženja koja će imati za cilj unaprjeđenje položaja mladih i jačanje omladinskog aktivizma u Tuzlanskom kantonu (u daljem tekstu: Kantonu). 

2. Pravo i uslovi za dodjelu sredstava
Pravo na dodjelu sredstava ima omladinsko udruženje ukoliko ispunjava sljedeće uslove:
a) da je upisano u spisak omladinskih udruženja jedinice lokalne samouprave sa sjedištem omladinskog udruženja na području Kantona,
b) da je upisan u Registar udruženja koje vodi nadležni organ uprave,
c) da je projekat usmjeren na rad sa mladima u smislu člana 8. Zakona o mladima i člana 2. Odluke o utvrđivanju uslova, kriterija i postupaka za raspodjelu sredstava sa potrošačke jedinice 32010004-Podrška mladima u 2026. godini broj: 02/1-30-20497-1/26 od 14.07.2026. godine (u daljem tekstu: Odluka),
d) da se projekat se mora realizovati u 2026. godini, izuzetno prema procjeni Ministarstva za kulturu, sport i mlade Tuzlanskog kantona (u daljem tekstu: Ministarstvo) moguće je da rok realizacije projekta bude duži, ali najduže do 31.03.2027. godine),
e) da su izmirili obaveze po osnovu poreza i obaveznih doprinosa,
f) da za predloženi projekat nisu dobili sredstva s drugih budžetskih pozicija Budžeta Tuzlanskog kantona za 2026. godinu,
g) da je podnosilac prijave opravdao namjenski utrošak ranije dodjeljenih sredstava od Ministarstva,
h) da je predložio jedan projekat omladinskih udruženja,
i) da ima aktivan i likvidan transakcijski račun.

3. Projekti omladinskih udruženja koji se neće podržati:
Neće se podržati projekti omladinskih udruženja:
a) koji su zasnovani isključivo na ostvarivanju vjerskih ciljeva,
b) koji su bazirani na promociji aktivnosti političkih stranaka,
c) kojima se podrazumijeva finansiranje plaća (bruto i neto lični dohodak)   uposlenika, kao i naknada za rad članovima upravljačkih tijela i odgovornim osobama u udruženju ili fondaciji,
d) koji su usmjereni na finansiranje redovnog funkcionisanja udruženja ili fondacije,
e) kojima se podrazumijeva finansiranje adaptacije, rekonstrukcije, investicionog ulaganja u obnovu objekta,
f) koji su usmjereni isključivo na nabavku opreme za podnosioca prijave, te na  nabavku opreme za drugu pravnu ili fizičku osobu.

4. Kriteriji sa potkriterijima za bodovanje
Kriteriji sa potkriterijima sa bodovima za rangiranje podnosioca prijave za dodjelu sredstava za finansiranje i sufinansiranje projekata omladinskih udruženja i finansiranje i sufinansiranje projekata udruženja i fondacija su:
a) finansijski i operativni kapaciteti (maksimalno 15 bodova);
1) iskustvo podnosioca prijave u upravljanju projektima (maksimalno 5 bodova);
2) stručni kapaciteti podnosioca prijave, poznavanje pitanja na koja se projekat odnosi (maksimalno 5 bodova);
3) upravljački kapaciteti podnosioca prijave, uključujići osoblje, opremu, sposobnost za upravljanje budžetom projekta (maksimalno 5 bodova).
b) relevantnost (maksimalno 20 bodova);
1) relevantnost projekta u odnosu na cilj, jedan ili više prioriteta strateških dokumenata (maksimalno 5 bodova);
2) jasna definisanost i strateški odabir učesnika uključenih u projekat, posrednici, krajnji korisnici, ciljne grupe (maksimalno 5 bodova);
3) jasna definisanost potreba ciljnih grupa i krajnjih korisnika, te da li ih projekat tretira na pravi način (maksimalno 5 bodova);
4) prijedlog projekta zagovara model politike baziran na ljudskim pravima, pravima manjina i marginaliziranih grupa (maksimalno 5 bodova).
c) metodologija (maksimalno 20 bodova);
1) kompetentnost plana aktivnosti i predloženih aktivnosti, odgovarajuće, praktične i dosljedne ciljevima i očekivanim rezultatima (maksimalno 5 bodova);
2) konzistentnost cjelokupnog dizajna projekta da li odražava analizu uočenih problema, moguće vanjske faktore (maksimalno 5 bodova);
3) zadovoljavajući nivo uključenosti i angažiranja partnera u realizaciji projekta (maksimalno 5 bodova);
4) objektivno mjerljivi indikatori rezultata aktivnosti, da li je neki od indikatora gender senzitivan ili gender indikator (maksimalno 5 bodova).
d) održivost (maksimalno 20 bodova);
1) konkretan uticaj aktivnosti predviđenih projektom na ciljne grupe (maksimalno 5 bodova);
2) višestruki uticaj projekta uključujući mogućnost primjene na druge ciljne grupe ili provedbu u drugim sredinama i/ili produžavanje efekata aktivnosti kao i razmjene informacija o iskustvima sa projekta (maksimalno 5 bodova);
3) institucionalna održivost očekivanih rezultata predloženih aktivnosti (maksimalno 5 bodova);
4) održivost očekivanih rezultata predloženih aktivnosti (maksimalno 5 bodova).
e) budžet i racionalnost troškova (maksimalno 15 bodova);
1) odnos između procijenjenih troškova i očekivanih rezultata (maksimalno 5 bodova);
2) predloženi troškovi neophodni za implementaciju projekta (maksimalno 5 bodova);
3) jasan budžet sa obrazloženom opravdanošću za tehničku opremu, da li administrativni i troškovi osoblja prelaze 30% ukupnih troškova (ukoliko administrativni i troškovi osoblja prelaze 30% ukupnih troškova ocjena će biti 0), te primjenjivost (maksimalno 5 bodova).

5. Maksimalan iznos sredstava 
Sredstva za finansiranje i sufinansiranje projekata omladinskih udruženja dodijeljivaće se u traženom iznosu, a maksimalan iznos ne može biti veći od 3.000,00 KM.

6. Prijavna dokumentacija
a) Obrazac III - Prijavni obrazac za pravna lica (popunjen, potpisan i ovjeren pečatom), koji čini sastavni dio Odluke i koji se može dobiti u Ministarstvu, putem web stranica Vlade Tuzlanskog kantona (u daljem tekstu: Vlada Kantona) i Ministarstva.
b) Obrazac IV - prijedlog projekta (popunjen, potpisan i ovjeren pečatom), koji čini sastavni dio Odluke i koji se može preuzeti u Ministarstvu, putem web stranica Vlade Kantona i Ministarstva.
c) OBAVEZNU DOKUMENTACIJU:
1) aktuelni izvod iz odgovarajućeg registra udruženja ili fondacija ne stariji od tri mjeseca od dana objave javnog poziva (original ili ovjerena fotokopija);
2) uvjerenje o poreskoj registraciji (original ili ovjerena kopija);
3) potvrda od banke da račun nije blokiran iz koje se vidi broj transakcijskog računa i ID broj podnosioca prijave, ne starija od tri mjeseca od dana objave javnog poziva (original ili ovjerena kopija);
4) izjavu ovjerenu kod nadležnog gradskog/općinskog organa ili notara da podnosilac prijave za predloženi projekat nije dobio sredstva sa drugih budžetskih pozicija Budžeta Tuzlanskog kantona za 2026. godinu;
5) uvjerenje/potvrdu o urednom izmirenju direktnih poreza, doprinosa za PIO/MIO i doprinosa za zdravstveno osiguranje izdato od nadležne poreske uprave, ne starije od tri mjeseca od dana objave javnog poziva (original ili ovjerena fotokopija);
6) uvjerenje/potvrdu o urednom izmirenju indirektnih poreza, izdato od Uprave za indirektno oporezivanje, ne starije od tri mjeseca od dana objave javnog poziva. Podnosilac prijave koji nije sistemu PDV-a dostavlja izjavu o navedenoj činjenici, ovjerenu kod nadležnog gradskog/općinskog organa ili notara (original ili ovjerena fotokopija);
7) za projekat koji se provodi u školama dostaviti pisanu saglasnost direktora škole ili nadležnog ministarstva (saglasnost dostaviti za svaku školu koja je uključena u predloženi projekat);
8) dokaz da je omladinsko udruženje upisano u spisak omladinskih udruženja jedinice lokalne samouprave sa sjedištem omladinskog udruženja na području Kantona (dostavlja isključivo podnosilac prijave za sufinansiranje projekata omladinskih udruženja).
d) DODATNU DOKUMENTACIJU (dodatna dokumentacija nije eliminatorna ali je relevantna za vrednovanje projekta):
1) izjava ovjerenu kod nadležnog gradskog/općinskog organa ili notara o realizovanim projektima, u oblasti mladih, u posljednjih pet godina bez obzira na to od koga su sredstva dobivena (izjava između ostalog treba da sadrži sljedeće podatke: naziv projekta, ciljna grupa, ciljevi, trajanje realizacije, ukupan iznos finansiranja i izvori finansiranja te broj korisnika);
2) potpisane biografije glavnih učesnika projekta;
3) bilans stanja i bilans uspjeha sa vidljivim pečatom FIA za udruženja i fondacije za 2025. godinu (ovjerena kopija).

III
FINANSIRANJE I SUFINANSIRANJE 
PROJEKATA UDRUŽENJA I FONDACIJA

1. Namjena sredstava 
Sredstva se dodjeljuju za finansiranje i sufinansiranje projekata udruženja i fondacija koji proizilaze iz Strategije razvoja Tuzlanskog kantona 2021-2027. godine i koji su usmjereni na rad sa mladima u smislu člana 8. Zakona o mladima. 

2. Pravo i uslovi za dodjelu sredstava
Pravo na dodjelu sredstava ima udruženje i fondacija koji ispunjavaju sljedeće uslove:
a) da je upisan u Registar udruženja ili fondacija koje vodi nadležni organ uprave,
b) da je sjedište udruženja ili fondacije na području Kantona, 
c) da projekat proizlazi iz Strategije razvoja Tuzlanskog kantona 2021-2027. godina,
d) da su izmirili obaveze po osnovu poreza i obaveznih doprinosa,
e) da je projekat usmjeren na rad sa mladima u smislu člana 8. Zakona o mladima i člana 2. Odluke,
f) projekat se mora realizovati u 2026. godini (izuzetno prema procjeni Ministarstva moguće je da rok realizacije projekta bude duži, ali najduže do 31.03.2027. godine),
g) da za predloženi projekat nisu dobili sredstva s drugih budžetskih pozicija Budžeta Tuzlanskog kantona za 2026. godinu,
h) da je predložio jedan projekat finansiranja i sufinansiranja projekata udruženja i fondacija,
i) da je podnosilac prijave opravdao namjenski utrošak ranije dodijeljenih sredstva od Ministarstva,
j) da podnosilac prijave ima aktivan i likvidan transakcijski račun.

3. Projekti udruženja i fondacija koji se neće podržati:
Neće se podržati projekti projekti udruženja i fondacija:
a) koji su zasnovani isključivo na ostvarivanju vjerskih ciljeva,
b) koji su bazirani na promociji aktivnosti političkih stranaka,
c) kojima se podrazumijeva finansiranje plaća (bruto i neto lični dohodak)   uposlenika, kao i naknada za rad članovima upravljačkih tijela i odgovornim osobama u udruženju ili fondaciji,
d) koji su usmjereni na finansiranje redovnog funkcionisanja udruženja ili fondacije,
e) kojima se podrazumijeva finansiranje adaptacije, rekonstrukcije, investicionog ulaganja u obnovu objekta,
f) koji su usmjereni isključivo na nabavku opreme za podnosioca prijave, te na  nabavku opreme za drugu pravnu ili fizičku osobu.

4. Kriteriji sa potkriterijima za bodovanje
Kriteriji sa potkriterijima sa bodovima za rangiranje podnosioca prijave za dodjelu sredstava za finansiranje i sufinansiranje projekata omladinskih udruženja i finansiranje i sufinansiranje projekata udruženja i fondacija su:
a) finansijski i operativni kapaciteti (maksimalno 15 bodova);
1) iskustvo podnosioca prijave u upravljanju projektima (maksimalno 5 bodova);
2) stručni kapaciteti podnosioca prijave, poznavanje pitanja na koja se projekat odnosi (maksimalno 5 bodova);
3) upravljački kapaciteti podnosioca prijave, uključujići osoblje, opremu, sposobnost za upravljanje budžetom projekta (maksimalno 5 bodova).
b) relevantnost (maksimalno 20 bodova);
1) relevantnost projekta u odnosu na cilj, jedan ili više prioriteta strateških dokumenata (maksimalno 5 bodova);
2) jasna definisanost i strateški odabir učesnika uključenih u projekat, posrednici, krajnji korisnici, ciljne grupe (maksimalno 5 bodova);
3) jasna definisanost potreba ciljnih grupa i krajnjih korisnika, te da li ih projekat tretira na pravi način (maksimalno 5 bodova);
4) prijedlog projekta zagovara model politike baziran na ljudskim pravima, pravima manjina i marginaliziranih grupa (maksimalno 5 bodova).
c) metodologija (maksimalno 20 bodova);
1) kompetentnost plana aktivnosti i predloženih aktivnosti, odgovarajuće, praktične i dosljedne ciljevima i očekivanim rezultatima (maksimalno 5 bodova);
2) konzistentnost cjelokupnog dizajna projekta da li odražava analizu uočenih problema, moguće vanjske faktore (maksimalno 5 bodova);
3) zadovoljavajući nivo uključenosti i angažiranja partnera u realizaciji projekta (maksimalno 5 bodova);
4) objektivno mjerljivi indikatori rezultata aktivnosti, da li je neki od indikatora gender senzitivan ili gender indikator (maksimalno 5 bodova).
d) održivost (maksimalno 20 bodova);
1) konkretan uticaj aktivnosti predviđenih projektom na ciljne grupe (maksimalno 5 bodova);
2) višestruki uticaj projekta uključujući mogućnost primjene na druge ciljne grupe ili provedbu u drugim sredinama i/ili produžavanje efekata aktivnosti kao i razmjene informacija o iskustvima sa projekta (maksimalno 5 bodova);
3) institucionalna održivost očekivanih rezultata predloženih aktivnosti (maksimalno 5 bodova);
4) održivost očekivanih rezultata predloženih aktivnosti (maksimalno 5 bodova).
e) budžet i racionalnost troškova (maksimalno 15 bodova);
1) odnos između procijenjenih troškova i očekivanih rezultata (maksimalno 5 bodova);
2) predloženi troškovi neophodni za implementaciju projekta (maksimalno 5 bodova);
3) jasan budžet sa obrazloženom opravdanošću za tehničku opremu, da li administrativni i troškovi osoblja prelaze 30% ukupnih troškova (ukoliko administrativni i troškovi osoblja prelaze 30% ukupnih troškova ocjena će biti 0), te primjenjivost (maksimalno 5 bodova).

5. Maksimalan iznos sredstava 
Sredstva za finansiranje i sufinansiranje projekata udruženja i fondacija koji proizilaze iz Strategije razvoja Tuzlanskog kantona 2021-2027. godine i koji su usmjereni na rad sa mladima u smislu člana 8. Zakona o mladima dodijeljivaće se u traženom iznosu, a maksimalan iznos ne može biti veći od 20.000,00 KM.

6. Prijavna dokumentacija
a) Obrazac III - Prijavni obrazac za pravna lica (popunjen, potpisan i ovjeren pečatom), koji čini sastavni dio Odluke i koji se može dobiti u Ministarstvu, putem web stranica Vlade Kantona i Ministarstva.
b) Obrazac IV - prijedlog projekta (popunjen, potpisan i ovjeren pečatom), koji čini sastavni dio Odluke i koji se može preuzeti u Ministarstvu, putem web stranica Vlade Kantona i Ministarstva.
c) OBAVEZNU DOKUMENTACIJU:
1) aktuelni izvod iz odgovarajućeg registra udruženja ili fondacija ne stariji od tri mjeseca od dana objave javnog poziva (original ili ovjerena fotokopija);
2) uvjerenje o poreskoj registraciji (original ili ovjerena kopija);
3) potvrda od banke da račun nije blokiran iz koje se vidi broj transakcijskog računa i ID broj podnosioca prijave, ne starija od tri mjeseca od dana objave javnog poziva (original ili ovjerena kopija);
4) izjavu ovjerenu kod nadležnog gradskog/općinskog organa ili notara da podnosilac prijave za predloženi projekat nije dobio sredstva sa drugih budžetskih pozicija Budžeta Tuzlanskog kantona za 2026. godinu;
5) uvjerenje/potvrdu o urednom izmirenju direktnih poreza, doprinosa za PIO/MIO i doprinosa za zdravstveno osiguranje izdato od nadležne poreske uprave, ne starije od tri mjeseca od dana objave javnog poziva (original ili ovjerena fotokopija);
6) uvjerenje/potvrdu o urednom izmirenju indirektnih poreza, izdato od Uprave za indirektno oporezivanje, ne starije od tri mjeseca od dana objave javnog poziva. Podnosilac prijave koji nije sistemu PDV-a dostavlja izjavu o navedenoj činjenici, ovjerenu kod nadležnog gradskog/općinskog organa ili notara (original ili ovjerena fotokopija);
7) za projekat koji se provodi u školama dostaviti pisanu saglasnost direktora škole ili nadležnog ministarstva (saglasnost dostaviti za svaku školu koja je uključena u predloženi projekat);
d) DODATNU DOKUMENTACIJU (dodatna dokumentacija nije eliminatorna ali je relevantna za vrednovanje projekta)
1) izjava ovjerenu kod nadležnog gradskog/općinskog organa ili notara o realizovanim projektima, u oblasti mladih, u posljednjih pet godina bez obzira na to od koga su sredstva dobivena (izjava između ostalog treba da sadrži sljedeće podatke: naziv projekta, ciljna grupa, ciljevi, trajanje realizacije, ukupan iznos finansiranja i izvori finansiranja te broj korisnika);
2) potpisane biografije glavnih učesnika projekta;
3) bilans stanja i bilans uspjeha sa vidljivim pečatom FIA za udruženja i fondacije za 2025. godinu (ovjerena kopija).

IV
OPĆE ODREDBE

1. Objava Javnog poziva
Javni poziv se objavljuje na zvaničnim web stranicama Vlade Kantona i Ministarstva.

2. Način podnošenja prijave
Prijave na Javni poziv se šalju preporučeno poštom ili lično u zapečaćenim kovertama na adresu:
Tuzlanski kanton
Ministarstvo za kulturu, sport i mlade 
Pisarnica Vlade Tuzlanskog kantona, Fra Grge Matića broj 8, 75000 Tuzla 
sa naznakom „NE OTVARATI-prijava po Javnom pozivu za odabir korisnika sredstava sa potrošačke jedinice 32010004-Podrška mladima u 2026. godini za projekte omladinskih udruženja i projekte udruženja i fondacija sa napomenom: Projekti: _______________ (navesti da li se radi o projektima omladinskih udruženja ili projektima udruženja i fondacija)“ 

Na poleđini koverte obavezno navesti ime podnosioca prijave, adresu i kontakt telefon. Podnosilac prijave obavezno popunjava sve rubrike odgovarajućeg prijavnog obrasca i odgovara za vjerodostojnost svih unesenih podataka.

Nepotpune, neuredne i neblagovremene prijave neće biti predmet daljeg razmatranja.

3. Rok za dostavu prijava
Javni poziv ostaje otvoren do petka, 14.08.2026. godine, a prijave zaprimljene nakon isteka navedenog roka će biti odbačene i neće biti predmet razmatranja.

4. Pravo učestvovanja
Podnosilac prijave može prijaviti samo jedan projekat omladinskih udruženja i jedan projekat udruženja i fondacija. 

5. Način dodjele sredstava
Postupak razmatranja prijava za raspodjelu sredstava provodi komisija koju imenuje Ministar za kulturu, sport i mlade (u daljem tekstu: Ministar). Komisija razmatra prispjele prijave u pogledu ispunjavanja uslova, vrši bodovanje prijava prema propisanim kriterijima i sačinjava preliminarnu rang-listu korisnika sredstava sa pozicije „Podrška mladima“ za 2026. godinu i preliminarnu listu kandidata čije su formalno-pravno neispravne i neosnovane za dodjelu sredstava sa pozicije „Podrška mladima“ za 2026. godinu. Preliminarne liste se objavljuju na web stranicama Vlade Kantona i Ministarstva.
Na objavljene liste svi kandidati imaju pravo prigovora u roku od pet dana od dana objavljivanja listi na web stranicama Vlade Kantona i Ministarstva, a koji se podnosi Ministarstvu u pisanoj formi i o istom odlučuje Ministar.
Nakon isteka roka za podnošenje prigovora i rješavanja po uloženim prigovorima, Ministar donosi Konačnu rang-listu korisnika sredstava sa pozicije „Podrška mladima“ za 2026. godinu, koja se objavljuje na web stranicama Vlade Kantona i Ministarstva. Na osnovu Konačne rang-liste korisnika sredstava, Ministar će donijeti pojedinačne odluke o odobravanju finansijskih sredstava korisnicima, iznosima i namjeni finansijskih sredstava, te će se sa korisnicima  potpisati pojedinačni ugovori i doznačiti sredstva na njihov transakcijski račun.

6. Informacije podnosiocima prijava
· Dostavljena dokumentacija se neće vraćati.
· Podnosilac prijave je odgovoran za tačnost podataka u prijavi na propisanom obrascu. Ukoliko podnosilac prijave pogrešno popuni prijavu, ista će se smatrati formalno-pravno neispravnom.
· U slučaju nedostatka sredstava u Budžeta Tuzlanskog kantona za 2026. godinu, obustavlja se realizacija dodjele sredstava u potpunosti ili djelimično, srazmjerno nedostajućim sredstvima.
· Sve informacije vezane za ovaj javni poziv mogu se dobiti svakim radnim danom na brojeve telefona: 035/283-559, 035/369-352 i 035/369-410. 

